JYVÄSKYLÄ TAMPERE VANTAA ASUNTOREFORMI KILPAILU KILPAILUOHJELMA - PDF\nJYVÄSKYLÄ TAMPERE VANTAA ASUNTOREFORMI KILPAILU KILPAILUOHJELMA\nDownload "JYVÄSKYLÄ TAMPERE VANTAA ASUNTOREFORMI KILPAILU KILPAILUOHJELMA"\n1 JYVÄSKYLÄ TAMPERE VANTAA ASUNTOREFORMI KILPAILU KILPAILUOHJELMA\n2 SISÄLLYSLUETTELO 1. KILPAILUKUTSU Kilpailun luonne ja tarkoitus Kilpailun järjestäjät Osanotto-oikeus Palkinnot Palkintolautakunta Kilpailuohjelman hyväksyminen Kilpailun ohjelma-asiakirjojen luovutus Kilpailun aikataulu 8 2. KILPAILUTEKNISET TIEDOT Ohjelma-asiakirjat Kilpailua koskevat kysymykset Kilpailuseminaari Kilpailun ratkaiseminen, tuloksen julkistaminen ja näytteillepano Jatkotoimenpiteet kilpailun seurauksena Kilpailuehdotusten käyttöoikeus Kilpailuehdotusten vakuuttaminen Kilpailun säännöt Kilpailun kieli KILPAILUTEHTÄVÄ Kilpailutehtävän yhteiset tavoitteet Kilpailuehdotusten arvosteluperusteet Kohdekohtainen tausta, tavoitteet ja suunnitteluohjeet Jyväskylä Kohdekohtainen tausta, tavoitteet ja suunnitteluohjeet Tampere Kohdekohtainen tausta, tavoitteet ja suunnitteluohjeet Vantaa EHDOTUSTEN LAADINTAOHJEET Vaaditut asiakirjat Sähköinen palautusjärjestelmä Kilpailusalaisuus Kilpailuehdotusten sisäänjättö 35 Asuntoreformi kilpailu Yleinen arkkitehtuurikilpailu Kilpailuohjelma Kuvat: Kuvalähde mainittu kuvan yhteydessä Taitto: Tiina Ekosaari\n3 1. KILPAILUKUTSU 1.1. Kilpailun luonne ja tarkoitus Asuntoreformi kilpailu on avoin arkkitehtuurikilpailu, jossa tunnistetaan ajankohtaisia asumisen haasteita sekä etsitään niihin innovatiivisia ja toteuttamiskelpoisia ratkaisuja. Kilpailussa käsiteltäviä teemoja ovat mm. kestävän kaupunkikehityksen edistäminen, kohtuuhintaisuus, asukaslähtöiset toteuttamismallit, kestävän asumisen ja asuntorakentamisen erilaiset ulottuvuudet ja uudet asumisen palveluratkaisut. Kilpailun tarkoituksena on löytää konkreettinen ratkaisu kolmeen eri kaupunkiin, Jyväskylään, Tampereelle ja Vantaalle, sijoittuviin asuntosuunnittelun kohteisiin. Tavoitteena on lisäksi synnyttää kansalaisten ja toimijoiden vuorovaikutteista keskustelua asumisen ja asuinrakentamisen uudistamisesta. Kilpailun voittajien valinnassa tullaan erityisesti painottamaan suunnitelmien innovatiivisuutta ja uusien ratkaisujen kehittämistä. Arvostelussa tarkastellaan lisäksi kokonaisvaltaista arkkitehtuurin laatua, suhdetta ympäröivään kaupunkirakenteeseen, asuinympäristön viihtyisyyttä ja elämyksellisyyttä sekä toiminnallista laatua ja uusia asuntoratkaisujen ideoita. Arvosteluperusteita ovat myös ehdotuksen kehityskelpoisuus, kustannusten ja laadun tasapaino, sekä taloudellinen toteutuskelpoisuus. Asuntoreformikilpailujen historiaa Ensimmäisen Asuntoreformikilpailun järjesti Väestöliitto valtion rahoituksella vuosina Sen kohteena oli Pohjois-Haaga ja tavoitteena edullisten asumaratkaisujen löytäminen asuntopulasta kärsivälle maalle. Kilpailussa oli neljä sarjaa: a) arkkitehtooninen ja sosiaalinen, b) asemakaavateknillinen, c) rakenteellinen ja työnsuorituksellinen ja d) rakennusosa- ja yksityiskohtasarja. Tuomaristossa oli mukana mm. Sven Markelius. Asemakaavasarjan voitti Jorma Järven ehdotus Omega, joka korosti asuntoalueen eristämistä autoliikenteestä. Arkkitehtonisen sarjan voitti Heikki Sirénin Käärmesolmu, jonka ydin oli muunneltava, pohjaltaan neliömäinen rivitaloasunto. Toinen Asuntoreformikilpailu järjestettiin vuosina Sen rahoitti Asuntohallitus ja toteutti SAFA. Tutkimuksen muodossa järjestetyn kilpailun johtajan Olli Lehtovuoren mukaan päätavoite oli avata silmiä : nostaa asuntosuunnittelun arvostusta ja tuoda esille asumisen laadullisia vaihtoehtoja grynderivetoisen systeemirakentamisen leimaamassa tilanteessa. Kilpailussa ei ollut konkreettista kohdetta, vaan kilpailijoita pyydettiin laatimaan teoreettisia malleja eri kaupungeissa tyypillisiin tilanteisiin, mm. omakotialueen täydentämiseen ja pienehkön uuden asuntoalueen vaiheittaiseen toteuttamiseen. Kilpailijoita tuki laaja asuntosuunnittelun tietopaketti. Ehdotuksia tuli peräti 186. Kymmenistä palkituista voisi esille nostaa Pentti Aholan tiiviin pientaloalueen ja Kaj Nymanin vanhoista puukaupungeista inspiroituneet suunnitelmat. 3 Asuntoreformi kilpailu Yleinen arkkitehtuurikilpailu\n4 Valtakunnallisten Asuntoreformikilpailujen hengessä Helsingin kaupunki järjesti vuosina reformikilpailun otsikolla 2000-luvun koti. Kilpailun pohjalta on tehty kerrostalo- ja korttelitypologiaa rikastuttavia kohteita Herttoniemenrantaan, Arabianrantaan ja Hermanniin. Nyt järjestettävä kolmas valtakunnallinen Asuntoreformikilpailu vastaa oman aikamme kaupunkirakenteellisiin ja asuntopoliittisiin kysymyksiin. Vaikka 1950-luvun pulaajan ja 1970-luvun lähiöbuumin jälkeen monet asiat ovat parantuneet, asumisessa on uudistamisen tarvetta myös nykyisin. Asumisen hinta, ekologinen kestävyys ja ehkäpä erityisesti sosiaalinen monimuotoisuus ja urbaani laatu ovat kilpailun kolmessa kohteessa monin eri tavoin esillä Kilpailun järjestäjät Jyväskylän kaupunki Tampereen kaupunki Vantaan kaupunki Suomen Arkkitehtiliitto SAFA Tampereen teknillinen yliopisto Alvar Aalto -säätiö Kilpailun järjestäjien esittely JYVÄSKYLÄN KAUPUNKI Jyväskylä on lähes asukkaan vireä kaupunki. Asukasluvun kasvu on Suomen suurten kaupunkien kärkeä ja myös yrityselämä kasvaa vauhdilla. Vilkas opiskelukaupunki on suosittu muuttokohde ja kannustava kasvualusta rohkeille ideoille. Osaava ja koulutettu työvoima sekä innovatiiviset yritykset ovat Jyväskylän ylpeydenaiheita. Kompaktissa kaupungissa kaikki on pyöräily- tai kävelyetäisyyden päässä. Intohimoiselle liikkujalle on tarjolla paljon liikuntamahdollisuuksia ja tapahtumia, oli kyse sitten huippu-urheilusta tai kuntoliikunnasta. Tasokkaat asuinalueet, hyvät palvelut ja monimuotoinen luonto tekevät Jyväskylästä viihtyisän kotikaupungin. Jyväskylässä on järviä, kuten upea Päijänne, loistavia harrastusmahdollisuuksia, kulttuuria ja tapahtumia. Jyväskylä on seudun kaupallinen keskus. Jyväskylä on Alvar Aallon ja arkkitehtuurikilpailujen kaupunki. Jyväskylän kaupungin vuonna 2016 hyväksytty oikeusvaikutteinen yleiskaava perustuu joukkoliikenteen, pyöräilyn ja kävelyn edistämiseen sekä yhdyskuntarakennetta tiivistävään kestävän kehityksen mukaiseen täydennysrakentamiseen. Tavoitteena on, että täydennysrakentaminen osoitetaan yleiskaavassa esitetyille täydennysrakentamisen vyöhykkeille. Lisätietoa: Asuntoreformi kilpailu Yleinen arkkitehtuurikilpailu\n5 TAMPEREEN KAUPUNKI Tampere on Suomen kolmanneksi suurin kaupunki, jossa asuu noin ihmistä. Tampere uudistaa kaupunkirakennettaan ja palveluitaan ennakkoluulottomasti. Tampereen kaupunkistrategian 2030, Tampere-Sinulle paras mukaisesti Tampere haluaa olla vuoteen 2030 mennessä asukkaan viihtyisä ja elävä kaupunki. Strategiassa on asetettu kasvutavoitteeksi vuosille n asukasta vuodessa. Kaupunkia suunnitellaan siten, että kaupunkimainen asuminen on hyvä vaihtoehto kaikissa elämäntilanteissa. Tavoitteena on, että kaupunkiseudulla on monipuolista ja monimuotoista asuntokantaa sekä houkuttelevia asuinympäristöjä. Kohtuuhintaisten asuntojen ja asumispalveluiden määrä turvataan ja luodaan edellytyksiä myös yhteisöllisen asumisen kehittämiselle. Pormestari Lauri Lylyn pormestariohjelman Inhimillinen ja vetovoimainen Tampere mukaisesti mm. tarjotaan uusia asumisen malleja ja vaihtoehtoja sekä luodaan edellytyksiä yhteisöllisen asumisen kehittymiselle ja osuuskuntapohjaiselle rakennuttamiselle. Kaupunki kasvaa kestävästi tukeutuen raideliikenteeseen. Raitiotien rakentaminen on käynnissä, samoin kuin voimakas täydennysrakentaminen sen varressa. Asuntokerrosalasta 80 prosenttia on tavoitteena kaavoittaa joukkoliikennevyöhykkeille ja keskuksiin. Lisätietoa: VANTAAN KAUPUNKI Vantaa on rento ja kansainvälinen lentokenttäkaupunki keskellä metropolialuetta. Se on Suomen neljänneksi suurin kaupunki, jossa asuu yli ihmistä. Erilaisilla kulttuureilla on tilaa kukoistaa, ja Vantaalla puhutaan yli 110 äidinkieltä. Vantaa on houkutteleva kaupunki, joka kasvaa nopeasti. Se koostuu seitsemästä suuralueesta, ja sen omaleimaiset keskustat rakentuvat jatkuvasti entistä kaupunkimaisemmiksi. Sijaintinsa ja saavutettavuutensa ansiosta Vantaa on myös yrityksille erinomainen sijoittumiskohde. Vantaalla toimii yli yritystä, jotka tarjoavat yli työpaikkaa. Eniten työpaikkoja on tukku- ja vähittäiskaupassa, kuljetuksessa ja varastoinnissa sekä teollisuudessa. Lentokenttäalueen kupeessa sijaitsee Suomen nopeimmin kasvava yritysalue Aviapolis. Vantaa tarjoaa asukkailleen laadukkaat julkiset palvelut ja lukuisia mahdollisuuksia vapaa-ajan viettoon. Kaupungissa on vireä kulttuuritarjonta, monipuoliset liikuntapaikat ja kattava palveluverkosto. Lisäksi luonto on lähellä: useimmilla asukkailla on enintään 300 metriä lähimpään virkistysalueeseen. Vantaalla eläminen on mutkatonta ja liikkuminen helppoa. Julkinen liikenne on sujuvaa, ja suurin osa vantaalaisista asuu kilometrin säteellä juna-asemasta. Lisätietoja: TAMPEREEN TEKNILLINEN YLIOPISTO Tampereen teknillinen yliopisto on yksi Suomen kolmesta arkkitehtuurin ja yhdyskuntasuunnittelun yliopistotasoisesta opiskelupaikasta ja tutkimusyksiköstä, yhdessä Aalto-yliopiston ja Oulun yliopiston kanssa. Tampere School of Architecture on ollut arkkitehtuurin ja kaupunkitilan digitaalisen mallintamisen edelläkävijä. Nykyisin tutkimus kattaa arkkitehtuurin alan laajasti. Asuntoreformikilpailun 5 Asuntoreformi kilpailu Yleinen arkkitehtuurikilpailu\n6 ohjelmoinnin taustalla ovat erityisesti Suomen Akatemian Strategisen tutkimuksen neuvoston rahoittamat hankkeet Dwellers in Agile Cities (DAC) ja Urbanization, Mobilities and Immigration (URMI). Lisätietoja: SUOMEN ARKKITEHTILIITTO SAFA Suomen Arkkitehtiliitto SAFA on arkkitehtien ammatillinen ja aatteellinen yhteisö sekä edunvalvoja, jonka päämäärä on hyvin suunniteltu ja kestävä elinympäristö. Vuonna 1892 perustetun yhdistyksen jäsenenä on yli 70 prosenttia kaikista Suomen arkkitehdeista. Lisäksi SAFAlla on noin 500 opiskelijajäsentä. SAFAn vision mukaan Suomessa hyvä ympäristö on jokaisen perusoikeus ja yhteiskunnallisesti tärkeä menestystekijä. SAFAlla on maassamme paras, kansainvälisesti arvostettu kokemus kilpailujen järjestämisestä niin julkisten kuin yksityistenkin tahojen kanssa. Suuri osa maamme merkkirakennuksista ja -alueista on syntynyt arkkitehtuurikilpailujen avulla. Kilpailut ovat edistäneet myös uusien ajattelutapojen ja arkkitehtuurinäkemysten syntymistä. SAFAn toiminnan kivijalka on aktiivinen vapaaehtoistoiminta. SAFAn 13 paikallisosastoa ja seitsemän alaosastoa järjestävät vuosittain kymmeniä seminaareja, näyttelyitä, tapahtumia sekä ottavat kantaa ja vaikuttavat paikallisesti. Liitto järjestää jäsenilleen täydennyskoulutusta sekä julkaisee Arkkitehti- ja Arkkitehtiuutiset -lehtiä Lisätietoja: ALVAR AALTO -SÄÄTIÖ Alvar Aalto -säätiö toimii paremman arkiympäristön ja muotoilukulttuurin hyväksi lähtökohtanaan Alvar Aallon ja hänen elämäntyönsä humanistiset ja ekologiset arvot. Alvar Aalto -säätiö huolehtii maailmankuulun arkkitehdin ja muotoilijan, Alvar Aallon aineellisen ja henkisen perinnön jatkumisesta ja edistää toiminnallaan Aallon töiden sekä suunnittelun taustalla vaikuttaneiden ajatusten tunnettuutta. Alvar Aalto -säätiö vastaa Alvar Aalto -museon, sekä Helsingissä toimivien Alvar Aalto -akatemian ja säätiön rakennusperintöyksikön toiminnoista. Akatemia edistää modernin arkkitehtuurin koulutusta ja tutkimusta sekä järjestää arkkitehtuuritapahtumia niin kotimaiselle kuin kansainvälisellekin yleisölle. Rakennusperintöyksikön asiantuntijapalvelut jakautuvat yhtäältä arkkitehtuurin ja muotoilun asiantuntijoille ja tutkijoille sekä toisaalta viranomaisille ja rakentajille suunnattuihin palveluihin. Lisätietoja: Osanotto-oikeus Kilpailu on kaikille avoin arkkitehtuurikilpailu. Kilpailuun eivät voi osallistua palkintolautakunnan jäsenet, asiantuntijat tai sihteeri. 6 Asuntoreformi kilpailu Yleinen arkkitehtuurikilpailu\n7 1.4. Palkinnot Palkintoina jaetaan yhteensä Kullakin kohdealueella jaetaan yhdensuuruinen ensimmäinen palkinto, arvoltaan Lisäksi kullakin kohdealueella jaetaan yksi lunastus, arvoltaan Palkintolautakunta voi halutessaan yksimielisellä päätöksellä jakaa palkinnot myös toisin SAFAn kilpailusääntöjen mukaisesti. Palkintolautakunta voi halutessaan jakaa myös kunniamainintoja. Palkinnot maksetaan Suomen Arkkitehtiliiton kautta, joka perii kilpailusääntöjensä mukaisesti 7 % palkinnoista. Palkinnoille on myönnetty verovapaus Palkintolautakunta Kilpailun palkintolautakunta vastaa ehdotusten arvioinnista. Palkintolautakuntaan kuuluu viisi kaikkia kolmea kohdetta arvioivaa jäsentä, sekä lisäksi kunkin kohdekaupungin nimeäminä kolme jäsentä, jotka osallistuvat vain oman kaupunkinsa suunnitelmaehdotusten arviointiin. Kaikkia kolmea kaupunkia koskevaan palkintolautakuntaan kuuluvat kilpailun järjestäjien nimeäminä : Panu Lehtovuori, palkintolautakunnan puheenjohtaja, professori, arkkitehti SAFA, Tampereen teknillinen yliopisto Leila Strömberg, kaupunginarkkitehti, arkkitehti SAFA, Jyväskylän kaupunki Kaisu Kammonen, erityisasiantuntija, arkkitehti SAFA, Tampereen kaupunki Tarja Laine, kaupunkisuunnittelujohtaja, arkkitehti SAFA, Vantaan kaupunki Leena Rossi, arkkitehti SAFA, Alvar Aalto -säätiö Sekä Suomen Arkkitehtiliiton nimeäminä : Paula Leiwo, arkkitehti SAFA Sanna Meriläinen, arkkitehti SAFA Palkintolautakuntaa täydentävät kunkin kohdekaupungin nimeäminä seuraavat jäsenet: Jyväskylä Nana Pentti, asemakaava-arkkitehti, arkkitehti SAFA, Jyväskylän kaupunki Paula Hartman, tonttipäällikkö, Jyväskylän kaupunki Mauri Hähkiöniemi, kaavasuunnittelija, Jyväskylän kaupunki Tampere Virpi Ekholm, kiinteistöjohtaja, Tampereen kaupunki Auli Heinävä, asunto- ja kehityspäällikkö, Tampereen kaupunki Elina Karppinen, asemakaavapäällikkö, Tampereen kaupunki Vantaa Vesa Karisalo, aluearkkitehti, Vantaan kaupunki Arja Lukin, projektijohtaja, arkkitehti SAFA, Vantaan kaupunki Jari Jokivuo, asemakaavasuunnittelija, arkkitehti SAFA, Vantaan kaupunki 7 Asuntoreformi kilpailu Yleinen arkkitehtuurikilpailu\n8 Palkintolautakunta on oikeutettu kuulemaan muita tarpeelliseksi katsomiaan asiantuntijoita. Asiantuntijat ja kilpailun sihteeri eivät osallistu päätöksentekoon. Kilpailun teknisestä toteutuksesta vastaa Alvar Aalto -säätiö ja kilpailusihteerin tehtävistä Alvar Aalto -akatemian ohjelmapäällikkö Nina Heikkonen Kilpailuohjelman hyväksyminen Kilpailuohjelma liiteasiakirjoineen on kilpailun järjestäjien, palkintolautakunnan ja Suomen Arkkitehtiliiton kilpailutoimikunnan hyväksymä Kilpailun ohjelma-asiakirjojen luovutus Kilpailuohjelma liitemateriaaleineen on ladattavissa maksutta osoitteesta klo 12:00 alkaen. Kilpailijoilla on oikeus käyttää liitteenä olevaa kartta- ja kuva- aineistoa ainoastaan kilpailuehdotuksen laatimiseen. Aineiston osittainenkin käyttö muuhun tarkoitukseen on kielletty. Kilpailun verkkosivujen välityksellä jaetaan myös kaikki muu kilpailuun liittyvä tieto Kilpailun aikataulu Kilpailuseminaari järjestettiin Tampereella Kilpailu alkaa Kilpailu päättyy Kilpailun tulokset julkaistaan Alvar Aalto Symposiumissa Jyväskylässä Asuntoreformi kilpailu Yleinen arkkitehtuurikilpailu\n9 2. KILPAILUTEKNISET TIEDOT 2.1. Ohjelma-asiakirjat Kilpailun ohjelma-asiakirjoihin sisältyvät tämä kilpailuohjelma sekä muu liitemateriaali, joka on ladattavissa kokonaisuudessaan kilpailun verkkosivuilta Mikäli kilpailumateriaalissa on ristiriitoja, ovat kilpailuohjelman tiedot ensisijaisia. Liitemateriaaliin sisältyvät kunkin kohdekaupungin osalta seuraavat asiakirjat: Jyväskylä Pohjakartta, kilpailualue (DWG) Kaupunkirakennekartta / rakeisuuskartta (DWG) Asemakaava (PDF) Maastomalli rakennuksilla (DWG) Valokuvia (JPG) Ilmakuvia (JPG) Viistoilmakuvia (JPG) Tampere Pohjakartta, kilpailualue + kilpailualueen rajaus (DWG) Havainnekuva, Vuores (PDF) Havainnekuva, Isokuusi (PDF) Isokuusen yleissuunnitelma (PDF) Isokuusen alueen hulevesien yleissuunnitelma (PDF) Isokuusenkadun katusuunnitelma (PDF) Asemakaava 8639 (Isokuusi III) (PDF) Asemakaavan 8639 (Isokuusi III) havainnekuva (PDF) Asemakaavan 8639 (Isokuusi III) havainnekuva (DWG) Asemakaavan 8639 (Isokuusi III) rakentamistapaohje (PDF) Valokuvia kilpailualueelta (JPG) Ilmakuvia (JPG) Viistoilmakuvia (JPG) Vuoreksen taideohjelma (PDF) Vantaa Pohjakartta, kilpailualue (DWG) Kaupunkirakennekartta / rakeisuuskartta (DWG) Valokuvia (JPG) Ortoilmakuva (JPG) Viistoilmakuvia (JPG) 3D-malli alueelta (DWG ja SKP) Pistepilvimalli alueelta (LOD/LOZ) Hakunilan keskustan kaavarunko 2017 (PDF) Kaavarunkoa varten tehty Vanhan Lahdentien katusuunnitelma (PDF) Liikennemeluselvitys, Vt4 Hakunilan kohta (PDF) Maaperäselvitys (PDF) 9 Asuntoreformi kilpailu Yleinen arkkitehtuurikilpailu\n10 2.2. Kilpailua koskevat kysymykset Kilpailijoilla on oikeus pyytää ohjelmaa koskevia selvityksiä tai lisätietoja kilpailun aikana. Kysymykset tulee tehdä kirjallisesti, suomen kielellä. Kysymykset jätetään kilpailun verkkosivuilla olevalla lomakkeella kello mennessä. Kysymykset ja palkintolautakunnan niihin antamat vastaukset julkaistaan kilpailun verkkosivuilla viimeistään klo 12: Kilpailuseminaari Kaikille avoin kilpailun esittely- ja tutkimusseminaari järjestettiin :00-16:30. Tapahtumapaikkana oli Tampereen teknillinen yliopisto, Kampusareena (Korkeakoulunkatu 7, Tampere). Päivän ohjelma sisälsi kilpailun esittelyn lisäksi asiantuntijaluentoja. Seminaarin esitykset ovat nähtävissä kilpailun verkkosivuilla osoitteessa Kilpailun ratkaiseminen, tulosten julkistaminen ja näytteillepano Kilpailu pyritään ratkaisemaan mennessä. Kilpailun ratkaisusta annetaan välittömästi tieto luottamuksellisesti kaikille palkittujen ja lunastettujen ehdotusten tekijöille. Kilpailun voittajat sekä arvioinnista laadittava pöytäkirja julkistetaan palkintojenjakotilaisuudessa, joka järjestetään Jyväskylässä Alvar Aalto Symposiumin yhteydessä. Tulokset julkaistaan kilpailun verkkosivuilla, Suomen Arkkitehtiliiton verkkosivuilla sekä lisäksi SAFAn julkaisuissa: Arkkitehtiuutisissa ja Arkkitehti-lehden kilpailuliitteessä. Kaikki arvosteluun hyväksytyt kilpailuehdotukset julkaistaan nimimerkillä kilpailuajan umpeuduttua kilpailun verkkosivuilla Kilpailun tuloksen julkistamisen jälkeen asetetaan sivuille myös palkintolautakunnan pöytäkirja ja julkistetaan palkittujen ehdotusten tekijät Jatkotoimenpiteet kilpailun seurauksena Palkintolautakunta tekee yhdessä kohdekaupunkien nimeämien täydentävien jäsenten kanssa suositukset jatkotoimenpiteistä kilpailun tulosten perusteella. Yhteisenä tavoitteena on, että kohteet toteutuvat kilpailun seurauksena löydettyjen ratkaisujen pohjalta. Kohdekohtaiset jatkotoimenpiteet ovat seuraavat: Jyväskylä Voittaneen ehdotuksen tekijälle (suunnittelutoimisto tai suunnittelutoimiston, rakennusliikkeen, muun toimijan työyhteenliittymä) annetaan suunnitteluvaraus alueeseen yhdeksi vuodeksi. Jos voittajaehdotus on laadittu ilman toteuttajakumppania, kaupunki auttaa suunnittelukonsortion luomisessa. Yhteistyössä käynnistetään alueen asemakaavan muutos monikumppanuusmallilla kaupungin ohjauksessa. Tämän kilpailun tulos toimii lähtökohtana hankkeelle ja kaupunki sitoutuu tilaamaan voittaneelta ehdotukselta suunnittelutyötä. Lunastettavan ehdotuksen/ehdotusten yksittäisiä aiheita ja ajatuksia on myös mahdollista hyödyntää jatkosuunnittelussa tekijänoikeuslain mukaisesti. Tontti tullaan luovuttamaan vyöhykehinnalla. 10 Asuntoreformi kilpailu Yleinen arkkitehtuurikilpailu\n11 Tampere Kilpailualueen asemakaavoitus on käynnistynyt vuoden 2018 alussa ja sen tavoitteena on vahvistua keväällä Kilpailun ratkettua voittajaehdotuksen toteuttamisen edellytykset tutkitaan asemakaavoituksen yhteydessä. Kaupunki tulee luovuttamaan suunnittelualueen tontit. Tontit luovutetaan rakennusliikkeille, ryhmärakennuttajille tai yleishyödyllisille toimijoille hallintamuodoiltaan monipuolisen kokonaisuuden aikaansaamiseksi. Kaupungin tavoitteena on, että kohteet toteutetaan suunnittelukilpailun voittajaehdotuksen pohjalta. Kaupunki järjestää 1-2 julkista tonttihakua vuodessa. Mikäli kilpailun tuloksena löydetään kaupungin tavoitteiden mukainen, laadukas ja toteuttamiskelpoinen ratkaisu, kaupunki asettaa ensimmäisessä kilpailualuetta koskevassa tonttihaussa etusijalle ne tontin hakijat, jotka sitoutuvat toteuttamaan kohteen voittajaehdotuksen pohjalta ja tilaamaan jatkosuunnittelutyön voittajaehdotuksen tekijältä. Jatkosuunnitteluvaiheessa ehdotusta kehitetään lopullisen asemakaavaratkaisun mukaiseksi yhteistyössä hankkeiden toteuttajien kanssa. Jatkosuunnittelun palkkion maksavat hankkeiden toteuttajat. Lunastettavan ehdotuksen/lunastettavien ehdotusten yksittäisiä aiheita ja ajatuksia on myös mahdollista hyödyntää jatkosuunnittelussa tekijänoikeuslain mukaisesti. Vantaa Vantaa tulee käynnistämään alueelle asemakaavan muutoksen myöhemmin, kun alueella sijaitsevan linja-autovarikon siirtymisen aikataulu varmistuu ja hankkeeseen liittyvät isot infrahankkeet on ajoitettu. Muun muassa Vanhan Lahdentien linjausta on siirrettävä, jotta Kyytitien risteys voidaan toteuttaa kiertoliittymänä. Tällöin rakennushanke kilpailutetaan esim. suunnittelija/toteuttaja yhteistyömallilla. Lunastettavan ehdotuksen/lunastettavien ehdotusten yksittäisiä aiheita ja ajatuksia on myös mahdollista hyödyntää jatkosuunnittelussa tekijänoikeuslain mukaisesti. Vantaan kaupunki varaa option asemakaavoitukseen liittyvästä jatkosuunnittelusta kilpailun voittajan kanssa hankintalain mukaisesti. Alue tulee rakentumaan vaiheittain. Rakentamisaikataulu vahvistuu myöhemmin Kilpailuehdotusten käyttöoikeus Suunnitelmien tekijänoikeus säilyy tekijöillä. Kilpailun järjestäjillä on palkittuihin ja lunastettuihin kilpailuehdotuksiin omistusoikeus. Kilpailun järjestäjillä on lisäksi oikeus julkaista kuvia kilpailuehdotuksista omissa julkaisuissaan ja verkkosivuillaan sekä hyödyntää aineistoa tutkimustoiminnassa. Toimeksiannon saaneilla suunnittelijoilla on oikeus käyttää hyväkseen muiden ehdotusten aiheita ja ideoita tekijänoikeuslain puitteissa Kilpailuehdotusten vakuuttaminen Kilpailuehdotuksia ei vakuuteta kilpailun järjestäjän toimesta. Kilpailijan tulee säilyttää alkuperäiset kilpailuehdotuksen tiedostot kilpailun päättymiseen asti. 11 Asuntoreformi kilpailu Yleinen arkkitehtuurikilpailu\n12 2.8. Kilpailun säännöt Kilpailussa noudatetaan seuraavia asiakirjoja esitetyssä järjestyksessä: Tämä kilpailuohjelma Suomen Arkkitehtiliiton kilpailusäännöt ACE:n arkkitehtuurikilpailuihin liittyvä suositus 2.9. Kilpailun kieli Kilpailuehdotukset ja kilpailun asiakirjat laaditaan suomen kielellä. 12 Asuntoreformi kilpailu Yleinen arkkitehtuurikilpailu\n13 3. KILPAILUTEHTÄVÄ 3.1. Kilpailutehtävän yhteiset tavoitteet Kilpailulla on neljä yleistä asumisen ja asuntorakentamisen kehittämisen asuntoreformin tavoitetta: ekologinen, sosiaalinen, taloudellinen ja arkkitehtoninen. Näitä tavoitteita kilpailuehdotusten tekijät voivat kohdealueiden ominaispiirteitä ja kehittämäänsä oivaltavaa tilaan, palveluihin tai toteutustapaan liittyvää ratkaisua eli innovaatiota yhteen sovittaen painottaa valitsemallaan tavalla. Tavoite 1: Kestävä kaupunkikehitys ja asuminen Kilpailussa mukana olevat alueet ovat ominaisuuksiltaan erilaisia ja ne sijoittuvat erityyppisiin kaupunkimaisiin ympäristöihin. Tehtävänannoista muodostuu eräs läpileikkaus asumisen ja kestävän kaupunkikehityksen kysymyksistä. Kilpailussa etsitään vastauksia siihen, miten kohdealueiden ratkaisut tukevat itseään laajemman ympäristön toimivuutta, viihtyisyyttä ja kauneutta. Kestävää asumista mahdollistavat muun muassa rakennusten ja asuntojen monikäyttöisyys ja muunneltavuus sekä materiaalien ja rakennusosien pitkä käyttöikä ja ymmärrettävä huollettavuus. Kilpailuehdotuksessa on myös hyvä ottaa huomioon digitaalisen kehityksen tuomat mahdollisuudet ja uudet asumisen palvelut. Suomi on sitoutunut kansainvälisiin ilmastotavoitteisiin, minkä vuoksi resurssitehokkuus on itsestään selvä osa rakennetun ympäristön suunnittelua. Rakennusten hiilijalanjäljestä löytyy tietoa ympäristöministeriön oppaista: ( Pysäköinnin ratkaiseminen ja autojen määrä alueella vaikuttavat oleellisesti ekologiseen kestävyyteen. Autoriippumattomuuden toteutumisen mahdollistaminen ja uusien liikkumisratkaisujen tarjoaminen perinteisten korvaajaksi ovat toivottuja kannanottoja. Tavoite 2: Kaikille sopiva suunnittelu antaa tilaa yhteisöllisyydelle Jakamistalous, ryhmärakentaminen, ikääntyneiden yhteisöt ja monisukupolvinen asuminen tuovat nykykeskustelussa esille tärkeitä asumisen sosiaalisia sisältöjä. Asukkaat haluavat osallistua ja vaikuttaa omaan asumiseensa ja ympäröivään urbaanin elinpiiriin. Kuitenkaan läheskään kaikilla ei ole mahdollisuutta aktiiviseen vaikuttamiseen. Tässä tilanteessa tärkeätä on tukea tilallista oikeudenmukaisuutta ja löytää kaikille sopivia suunnitteluratkaisuja. Tämä tarkoittaa pyrkimystä suunnitella ympäristöt, tuotteet ja palvelut siten, että ne ovat helppokäyttöisiä ja houkuttelevia mahdollisimman monimuotoiselle käyttäjäjoukolle. Design for All auttaa yhtä lailla nuoria ja vanhoja, henkilöitä joilla on väliaikainen tai pysyvä vamma, tai uuteen kulttuuri- ja kieliympäristöön vasta tutustumassa olevia kaupunkilaisia. Asuntoreformikilpailussa esteettömyyden on hyvä tulla esiin koko suunnitelman läpäisevänä periaatteena, unohtamatta asukkaiden omien ja yhteisöllisten valintojen arvoa. Tavoite 3: Kohtuuhintaista laatua rakentamiseen Kohtuuhintaisuus on tärkeä ja samalla vaikea asumisen tavoite. Kilpailussa haetaan ratkaisuja, jotka antavat edellytykset kohtuuhintaisille ja samalla luoville ja laadukkaille toteutuksille. Voittoa tuottamattomat ja innovatiiviset rakentamisen toimijat ovat avainasemassa. Suomessa erityisesti ARA:n rahoittama tuotanto on tunnettu kohtuuhintaisuudestaan. Sosiaalisen asuntotuotannon on monesti todettu olevan laadultaan jopa korkeatasoisempaa kuin vapaarahoitteisen asuntotuotannon. ARA:n 13 Asuntoreformi kilpailu Yleinen arkkitehtuurikilpailu\n14 rahoituksella on tehty kokeellisia avauksia, jotka sittemmin ovat toteutuneet myös vapaarahoitteisessa tuotannossa. Kilpailuehdotuksissa tulisi ottaa huomioon hankkeiden toteuttamiskelpoisuus myös muodostuvien rakennuskustannusten näkökulmasta. Kustannuksiin vaikuttavia tekijöitä ovat esimerkiksi rakennusten massoittelu, rakenne, asuntojakauma ja pysäköintiratkaisut. Rakentamishetken kustannusten ohella on tärkeätä arvioida käytön ja huollon kustannuksia sekä rakennuksen arvoa pitkällä aikavälillä. Tavoite 4: Asumisen arkkitehtuuri on kaupunkikuvan perusta Asuinrakennukset muodostavat rakennetun ympäristön peruskudoksen. Hyvällä asumisen arkkitehtuurilla on ratkaiseva merkitys sekä viihtyisän asuinmiljöön että hyvän kaupunkikuvan kannalta. Sillä on paljon vaikutusta kaupungin toimivuuteen, urbaaniin laatuun ja jopa kilpailukykyyn. Korttelien morfologia, asuinrakennusten typologinen monimuotoisuus, uudet asuntoratkaisut, kokonaisvaltaisesti laadukas tilasuunnittelu sekä elämyksellinen ja kestävä materiaalisuus ovat eräitä asumisen arkkitehtuurin kehittämiskohteita. Hyvän arkkitehtuurin kautta asuntoreformilla on parhaimmillaan laajakantoisia vaikutuksia Kilpailuehdotusten arvosteluperusteet Palkintolautakunta tulee arvostelussaan painottamaan kohdekohtaisten tavoitteiden ja suunnitteluohjeiden toteutumisen lisäksi seuraavia seikkoja: Innovatiivisuus ja uusien asumisen ratkaisujen kehittäminen Kokonaisvaltainen arkkitehtuurin laatu Suhde ympäröivään kaupunkirakenteeseen ja kaupunkikuvallinen laatu Asuinympäristön viihtyisyys ja elämyksellisyys Toiminnallinen laatu ja uudet asuntoratkaisujen ideat Ehdotuksen toteutettavuus ja kehityskelpoisuus Kustannusten ja laadun tasapaino elinkaarikustannukset huomioon ottaen Kokonaisratkaisun ansiot ja kehittämiskelpoisuus ovat arvioinnissa tärkeämpiä kuin yksityiskohtien virheettömyys. 14 Asuntoreformi kilpailu Yleinen arkkitehtuurikilpailu\n15 3.3. Kohdekohtainen tausta, tavoitteet ja suunnitteluohjeet JYVÄSKYLÄ Tausta Suunnittelualue sijaitsee Jyväskylässä Kuokkalan kaupunginosassa noin 2,5 km Jyväskylän ruutukaavakeskustasta kaakkoon. Kuokkalan kaupunginosassa asuu noin asukasta ja se on asukasluvultaan suurin kantakaupungin ulkopuolella oleva asuinalue. Suunnittelun kohteena oleva tontti sijoittuu keskustan ytimeen liikekeskuksen, Kuokkalan kirkon ja terveyskeskuksen väliselle alueelle. Alue rajautuu Tahkonkaari-nimisen torialueeseen, kevyenliikenteen väylään ja pieneen puistoalueeseen. Toiselta puolelta aluetta rajaa Syöttäjänkatu. Kuokkalan keskustassa asuu yli asukasta. Suunnittelualueesta 0,5 kilometrin etäisyydellä asuu noin 2500 asukasta, joista 8 prosenttia on alle 15-vuotiaita, 78 prosenttia työikäisiä ja 14 prosenttia ikääntyneitä. Suunnittelualueella ei ole rakennuksia ja sen omistaa Jyväskylän kaupunki. Voimassa olevassa asemakaavassa vuodelta 1988 alue on merkitty yleisten rakennusten korttelialueeksi Y ( ) ja autopaikkojen korttelialueeksi LPA ( ). Voimassa oleva asemakaava ei sido kilpailuehdotusten laadintaa. Suunnittelualueen koko on 7121 m2. J Y V Ä S K Y L Ä Suunnittelualueen rajaus ja lähiympäristö (Jyväskylän kaupunki). Kuokkalan osayleiskaava on laadittu vuosina Yksityiskohtainen suunnittelu pohjautuu arkkitehti Juhani Bomanin vuonna 1978 laatimaan kilpailuehdotukseen, jossa etsittiin uutta ratkaisua edellisten vuosikymmenien lähiörakentamiselle. Kuokkalan rakentuminen käynnistyi 1980-luvulla ja vuonna 1989 valmistui Kuokkalan silta, joka yhdistää Kuokkalan Lutakkoon ja kaupungin keskustaan. Kuokkalan keskusta on toteutunut pääosin Bomanin kilpailuehdotuksen pohjalta. Nyt kilpailtavana oleva tontti kaavoitettiin alun perin kaupunginosan asukkaiden yhteistilalle ns. Kuokkalatalolle, mutta se ei toteutunut. 15 Asuntoreformi kilpailu Yleinen arkkitehtuurikilpailu\n16 Kuokkalan keskusta on kerrostalovaltainen asuinalue ja asuntojen hallintamuoto on painottunut ns. tuettuun vuokra-asumiseen. Kerrosluvut vaihtelevat kolmesta kahdeksaan kerrokseen. Tontit muodostavat tilasarjoja, joissa rakennukset sijoittuvat tonttien reunoille muodostaen länteen ja etelään avautuvia pihatiloja. Korkeimmat rakennukset sijoittuvat liikekeskuksen tuntumaan. Kuokkalan keskustassa on hyvät julkiset ja kaupalliset palvelut. Liikekeskuksessa on päivittäistavarakaupat, kahvila, ravintola ja pitseria sekä lähietäisyydellä kirkko, terveyskeskus, Kuokkalan yhtenäiskoulu ja Kuokkalan Graniitin liikuntakeskus. Asuinkerrostalojen pohjakerroksissa on liike- ja toimistotiloja. Alueelle on hyvät joukkoliikenneyhteydet. Kuokkala on menestynyt arkkitehtuurin saralla. Vuonna 1985 Jyväskylän kaupungille myönnettiin SAFA palkinto Kuokkalan alueen onnistuneesta suunnittelusta. Samana vuonna järjestettiin Kuokkalan asuntomessut, jossa yhtenä teemana oli yhteisöasuminen. Keskustan kaupunkikuvallista 80-lukulaista arkkitehtuuria täydentävät viime vuosien laadukkaat uudet rakennetun ympäristön kohteet kuten Mies van der Rohe Award ehdokas Kuokkalan kirkko ja Arkkitehtuurin Finlandia -palkinnon 2015 saanut Puukuokka. Kuokkalan kirkko (Lassila, Hirvilammi ja Jansson) ja Puukuokka (OOPEAA). Asuntoreformikilpailu jatkaa Kuokkalan menestyksekästä suunnitteluhistoriaa. Suunnittelualueen toteutuminen täydentää Kuokkalan keskustan kaupunkirakenteen ja tuo siihen uusia asumisen monimuotoisuuden innovaatioita. Tavoitteet J Y V Ä S K Y L Ä Jyväskylän kannalta tärkeitä aiheita ovat: Asumisen ratkaisut eri elämänvaiheisiin, muuntojoustavuus ja jaetut tilat. Asukkaiden kasvava tietoisuus ja vaikuttamishalu oman elinympäristönsä ja asumisensa ratkaisuihin. Täydennys- ja lisärakentamisen uudet ratkaisumallit juuri Kuokkalan keskuksessa. Asumiseen liittyvien palvelujen suhde tilallisiin ratkaisuihin ja asunnon toiminnallisuuteen. Yhteisöllisyys ja uudella tavalla sosiaaliset ympäristöt. Kilpailuehdotuksen tulee toteuttaa Jyväskylän kaupunkistrategian teemoja ja tavoitteita. Linkki strategiaan: Jyväskylän vuoden 2018 KymppiR:n maankäytön toteutusohjelman erityisteemana on asuinalueiden sosiaalinen rakenne ja asuntopolitiikka miten kaupunkisuunnittelulla edistetään sosiaalista 16 Asuntoreformi kilpailu Yleinen arkkitehtuurikilpailu\n17 kestävyyttä? Asuntopolitiikan teemavuoden konkreettisina tavoitteina on kehittää yhteistyössä toimijoiden kanssa uusia rakentamisen ja suunnittelun toimintatapoja ja sisältöjä, josta yhtenä esimerkkinä on asuntoreformikilpailu. Jyväskylän kohteessa reformoidaan prosessimallia, jossa voittaneen ehdotuksen tehnyt kilpailija saa suunnitteluvarauksen ja kohteen suunnittelu ja kaavoitus etenevät moni-kumppanuusmallilla. Sisällöllisenä tavoitteena on löytää uusia innovaatioita asumiseen ja uudenlaisia ratkaisuja pysäköinnin järjestämiseen. Suunnittelualue koostuu kahdesta tontista. Alueella ei ole rakennuksia mutta pysäköintialue on toteutettu. Maastonmuodoiltaan alue on kumpuileva. Kilpailun tavoitteena on muodostaa suunnittelualueelle kaupunkikuvallisesti korkeatasoinen ratkaisu, joka sisältää asumisen innovaatioita liittyen asuntojakaumaan, perhemonimuotoisuuteen ja uusiin tilaratkaisuihin, eri-ikäisten asumisen yhdistämiseen tai muuhun asumista uudistavaan ratkaisuun. Korttelin pääkäyttötarkoitus on asuminen. Ratkaisusta riippuen käyttötarkoitus voi olla yhdistelmä asumista, yleisten rakennusten toimintoja sekä työ- ja liiketiloja. Ratkaisussa tulee ottaa huomioon suunnitelman suhde Kuokkalan kaupunkirakenteeseen, Kuokkalan kirkkoon, Puukuokan kortteliin ja yleisiin alueisiin toriin ja eteläpuoliseen puistoalueeseen. Kilpailuehdotuksen tulee toiminnallisesti tukeutua Kuokkalan keskustan toimintoihin ja vahvistaa asukkaiden yhteisöllisyyttä. Kohteen koko on kilpailijoiden ratkaistavissa siten, että syntyy hyvää, turvallista ja viihtyisää ympäristöä. J Y V Ä S K Y L Ä Suunnittelualue ja lähiympäristö idän suunnasta (Jyväskylän kaupunki). Suunnitteluohjeet KILPAILUALUEEN RAJAUS JA LÄHIYMPÄRISTÖ Suunnittelualue koostuu kahdesta tontista. Voimassa olevassa asemakaavassa vuodelta 1988 korttelin 81 tontti 6 ( ) on yleisten rakennusten korttelialuetta (Y) ja tontti 7 ( ) autopaikkojen korttelialuetta (LPA). Voimassa oleva asemakaava ei sido kilpailuehdotusten laadintaa. Tontti 6 on kooltaan 5516 m2, sen rakennusoikeus on 4000 kem2 ja kerrosluku ½II. LPA-tontti 7 on kooltaan 1605 m2. Yhteensä suunnittelualueen koko on 7121 m2. 17 Asuntoreformi kilpailu Yleinen arkkitehtuurikilpailu\n18 Voimassa oleva asemakaava. Kilpailualue on rakentamaton lukuun ottamatta pysäköintialuetta (LPA-tontti 7). Maastonmuodoiltaan tontti 6 on kumpuileva. Pohjoispuolelta tontti rajautuu Kuokkalan kirkkoon ja eteläpuolelta puistoon (VP) ja Kuokkalan terveyskeskukseen ja sen pysäköintialueeseen. Syöttäjänkadun toisella puolella rakentuu puukerrostalokortteli (Puukuokka). ASUMISEN JA MUUN TOIMINNAN TAVOITTEET Kilpailun tavoitteena on suunnitella Kuokkalan keskustan alueelle kokonaisuus, jossa erilaisiin elämäntilanteisiin ja eri-ikäisille suunnitellut asunnot muodostavat yhteisöllisen ja uudella tavalla sosiaalisen ympäristön. Kilpailijoiden toivotaan miettivän asumiseen liittyvien palveluiden suhdetta tilallisiin ratkaisuihin ja asunnon toiminnallisuuteen sekä jakamistalouden mahdollisuuksia asumisessa. Ehdotuksissa tulee tutkia asuntojen hallintamuotojen uusia mahdollisuuksia ja sijoittumista. Suunnitelmassa tulee kiinnittää huomiota taloudelliseen toteuttamiskelpoisuuteen ja ratkaisun sosiaaliseen kontekstiin. Miten ehdotettu ratkaisu monipuolistaa Kuokkalan asuntotuotantoa ja miten se lisää sosiaalisuutta ja yhteisöllisyyttä tässä ajassa ja tulevaisuudessa. J Y V Ä S K Y L Ä Ehdotuksissa tulee kiinnittää huomiota piha-alueiden toiminnallisuuteen ja liittymiseen ympäristöönsä sekä kulkuyhteyksiin korttelin halki. Kilpailuehdotuksissa suositellaan esitettäväksi uudenlaisia ratkaisuja pysäköinnin järjestämiseen, jotka vähentävät tarvittavien pysäköintipaikkojen määrää. Suunnitelmassa on esitettävä pysäköintiratkaisu, jossa otetaan huomioon alueella jo voimassa olevien pysäköintisopimuksien autopaikat (tilavaraus noin 800 m2). Pysäköintialueen muoto ja sijainti kilpailualueella on kilpailijoiden valittavissa. Suunnittelualueelle toteutettavan kohteen arkkitehtuurin tulee olla laadukasta, sopia ympäristöön ja olla Kuokkalan kirkolle alisteista. Kilpailija päättää rakennusoikeuden, kerrosluvut, massoittelun ja materiaalit haluamallaan tavalla. Jos alueelle esitetään asumisen lisäksi muita käyttötarkoituksia, ne tulee eritellä. Tavoitteena on löytää voittajaehdotus, jossa on uudenlaisia asumisen ja pysäköinnin innovaatioita. Voittajatyö toimii alueen kaava- ja toteutusvaiheen rakennussuunnittelua yhdistävän monikumppanuusprosessin lähtökohtana. 18 Asuntoreformi kilpailu Yleinen arkkitehtuurikilpailu\n19 3.4. Kohdekohtainen tausta, tavoitteet ja suunnitteluohjeet TAMPERE Tausta Tampereen kilpailualue sijaitsee Vuoreksessa, Isokuusen keskustassa. Vuoreksen kaupunginosa sijaitsee Tampereen etelärajan tuntumassa, n. 7 kilometrin päässä Tampereen keskustasta ja neljän kilometrin päässä Hervannan aluekeskuksesta. Alue kytkeytyy lännessä Helsinki-Tampere -moottoritiehen. Vuoreksen sijainti Tampereen kaupunkirakenteessa. Vielä 2000-luvun alussa Vuoreksen alue oli harvaan asuttua, metsäistä seutua, jonka rakennuskanta koostui maatiloista ja rantojen loma-asutuksesta. Vuoreksen vuonna 2005 vahvistettu osayleiskaava laadittiin yhteistyössä Tampereen ja Lempäälän kesken, mutta rakentaminen on käynnistetty toistaiseksi vain Tampereen puolella. Ensimmäiset asukkaat muuttivat alueelle vuonna Loppuvuodesta 2017 Vuoreksessa oli noin asukasta. Tavoitteena on, että valmistuessaan vuoden 2025 tienoilla Vuoreksessa asuu noin asukasta. Tavoitteen toteutuminen edellyttää, että myös Vuoreksen Lempäälän puoleista osaa aletaan rakentaa. TA M P E R E Vuoreksen monipuolista asuinrakentamista (Tampereen kaupunki). 19 Asuntoreformi kilpailu Yleinen arkkitehtuurikilpailu\n20 Vuores koostuu useista alueista, joilla kaikilla on myös omat ominaispiirteensä. Osa asuinalueista on jo suhteellisen valmiita, osaa ei ole vielä aloitettu. Rakentaminen on painottunut alkuvuosina eteläisimpiin asuinalueisiin ja erityisesti pääväylän, eli Vuoreksen puistokadun ympärille. Vuoreksen alueista kaupunkimaisin on tällä hetkellä Vuoreskeskus, jonne sijoittuu pääosa alueen palveluista. Virolaisen alue tuli tutuksi vuoden 2012 asuntomessualueena. Virolaisessa sijaitsee pien- ja rivitaloja sekä muutama kerrostalo. Mäyränmäen pien- ja rivitalovaltainen alue sijaitsee hieman erillään Vuoreksen aluerakenteesta, metsän ympäröimänä. Koukkujärven rannalla, Vuoreskeskuksen länsipuolella sijaitsee Koukkurannan alue, jonka rakennuskanta koostuu sekä kerros- että pientaloista. Rakentaminen on parhaillaan käynnissä Rimmin asuinalueella, jonka rakennuskanta koostuu kerrostalojen lisäksi pien- ja rivitalokohteista. ISOKUUSI VIIHTYISÄ PIKKUKAUPUNKIMAINEN ALUE LUONNON HELMASSA Vuoreksen pohjoisosaan rakentuu lähivuosina Isokuusi, n asukkaan viihtyisä ja pikkukaupunkimainen asuinalue palveluineen. Alueen asemakaavoituksen pohjana toimii Isokuusen yleissuunnitelma vuodelta Sen tavoitteena on kehittää Isokuusesta ekotehokas puukaupunginosa, jossa moderni puurakentaminen antaa kaupunginosalle yhtenäisen ilmeen. Isokuusi jakautuu neljään asemakaavaalueeseen: Ensimmäisenä vahvistettiin Harjanteen ja Isokuusen keskustan aloituskorttelien asemakaava (Isokuusi I). Nykytilassa Isokuusen alue on vielä pääosin rakentamaton, mutta Harjanteen ja Aurinkorinteen (Isokuusi II) pientaloalueilla rakennustyöt ovat käynnistyneet. Isokuusi III-asemakaava Isokuusen keskustan luoteiskortteleihin ja keskustan pohjoispuolisiin pientalokortteleihin on vahvistunut helmikuussa Keskustan itäosan (Isokuusi IV) asemakaavatyö on käynnistynyt vuoden 2018 alusta. Isokuusi sijaitsee vaihtelevan mäkisessä maastossa Särkijärven rannan tuntumassa. Isokuusen alue tulee jakautumaan luontevasti pikkukaupunkimaiseen keskusta-alueeseen ja sitä ympäröiviin pientalokortteleihin. Rakennettavien alueiden tehokkuus kasvaa reunoilta kohti keskustaa Vuoreksen puistokadun varressa. Alueen maastonmuodot ja monipuolinen luonnonympäristö antavat hyvät lähtökohdat näkymiltään monipuolisen ja omaleimaisen kaupunki- ja ympäristökuvan muodostamiselle. TA M P E R E Isokuusen keskustan orgaanisen korttelirakenteen ansiosta korttelien väliin jää mielenkiintoisia kevyen liikenteen reittejä ja näkymiä. Keskusta-alue on suurelta osin rajattu autoliikenteeltä. Palvelut sijoittuvat pääosin keskeisimpiin kortteleihin Isokuusentanhua-aukion läheisyyteen. Aukion länsipuolelle rakennetaan lähivuosina päiväkoti- ja koulurakennus. Keskeisimpiin kortteleihin sijoittuu myös pääosa alueen kaupallisista palveluista. Isokuusessa luonto on lähellä. Alue liittyy lännessä Rimminsuon alueen luonto- ja virkistysalueeseen, pohjoisessa Särkijärven ranta-alueen metsiin ja idässä Suolijärveen ja sen länsipuoliseen metsäalueeseen. Etelässä sijaitsee liikuntapuiston alue ja asuntomessualueen yhteydessä palstaviljelmiä aiemmalla peltoalueella. Ympäröivillä alueilla ja myös Isokuusen rakenteen sisällä olevilla viheralueilla on runsaasti luontoarvoja. Ympäristön luonnonarvot ja laajat metsä- ja muut viheralueet ovat merkittävä osa alueen identiteettiä. Rakeisuuskaavio Isokuusen yleissuunnitelmasta (Arkkitehtuuritoimisto B&M Oy & Tampereen kaupunki, 2013). 20 Asuntoreformi kilpailu Yleinen arkkitehtuurikilpailu\n21 PUURAKENTAMINEN ISOKUUSESSA Puurakentamisen edistämiseksi Tampereen kaupunki on solminut vuoteen 2020 saakka kestävän yhteistyösopimuksen työ- ja elinkeinoministeriön, Tampereen teknillisen yliopiston, Tampereen ammattikorkeakoulun ja Luonnonvarakeskuksen kanssa. Kaupungin tavoitteena on kehittyä kansainvälisesti tunnetuksi puurakentamisen keskukseksi. Isokuusi on puurakentamisen edistämisohjelman merkittävin aluekokonaisuus. Isokuusen puukaupunkiin rakennetaan puukerrostaloja, uudenlaisia urbaaneja puusta toteutettuja pientalokonsepteja, omakoti- ja rivitaloja sekä puinen koulu- ja päiväkotirakennus. Lisäksi puuta käytetään infrarakentamisessa kuten tori-, silta-, puisto- ja piharakenteissa. Toteutuessaan alue on yksi suurimmista nykyaikaisista puukaupunkiympäristöistä Suomessa. Isokuusesta tavoitellaan myös hiilineutraalia aluetta, jossa energia- ja materiaalitehokkuus, energiajärjestelmät, elinkaariajattelu ja ekologiset elämäntavat otetaan huomioon suunnittelun alusta asti. Isokuusi profiloituu uudenlaisen teollisen puurakentamisen, uusiutuvan energian ja älykkäiden ratkaisujen mallialueena Suomessa. Tavoitteet Tampereen kannalta tärkeitä aiheita ovat: Perhemuotojen moninaisuus Muuntojoustavuus ja asunnon tilallisten ominaisuuksien säätelyn järjestelmät Yhteisöllisyys ja uudella tavalla sosiaaliset ympäristöt Digitalisaation ja jakamistalouden vaikutus asumiseen, älykäs rakennettu ympäristö Työn ja asumisen sovittaminen yhteen, uusi urbaani työ Typologinen monimuotoisuus Kilpailun tavoitteena on suunnitella Isokuusen keskustaan monimuotoinen, yhteisöllinen asuinkortteli, joka tarjoaa houkuttelevia, laadukkaita ja innovatiivisia asumisen ratkaisuja erilaisille asuntokunnille. Toimivat tilaratkaisut ja älykäs teknologia tuovat asumiseen lisäarvoa. TA M P E R E Vuorekseen on muuttanut paljon lapsiperheitä pientaloihin, mutta kerrostalojen asuntojakauma painottuu jossain määrin pieniin asuntoihin. Asuntojakauman monipuolistaminen mahdollistaisi muuttamisen Vuoreksen sisällä. Kun omakotitalojen lapset aikanaan muuttavat pois kotoa ja vanhemmat haluavat muuttaa pienempään asuntoon, tilava kaksio tai kolmio Isokuusen keskustassa olisi luonteva jatke asumisuralle Vuoreksessa. Korttelin tulee tarjota asuntoja eri-ikäisille yksin asuville, pariskunnille sekä lapsiperheille, unohtamatta uusperheitä joissa tilantarve vaihtelee eri ajankohtina. Myös esim. kimppa-asujilla ja useamman sukupolven perheillä on omat tarpeensa. Kilpailuehdotuksessa toivotaan tutkittavan asuntoratkaisuja jotka joustavat tilantarpeen kasvaessa tai vähentyessä. Asunto-osakeyhtiön yhtiöjärjestyksellä voidaan mahdollistaa asuntojen yhdisteleminen ja jakaminen joustavasti. Ratkaisut joissa perheasunnoista saa vähäisin muutoksin erotettua pienemmän sivuasunnon, parantavat niiden käytettävyyttä elinkaaren aikana ja mahdollistavat sen, ettei elämäntilanteen muuttuessa tarvitsisi muuttaa pois asunnosta tai ainakaan korttelista. Tavoitteena on luoda yhteisöllinen, pikkukaupunkimainen kortteli. Houkuttelevat yhteistilat ja yhteiset piha-alueet muodostavat puitteet eri-ikäisten ja eri elämäntilanteessa olevien asukkaiden kohtaamiseen, tutustumiseen ja yhdessä tekemiseen. Lisäksi laadukkaat yhteistilat tuovat lisäarvoa asumiseen; yhteistiloissa voi olla esimerkiksi varusteita joiden hankkiminen jokaiseen asuntoon olisi 21 Asuntoreformi kilpailu Yleinen arkkitehtuurikilpailu\n22 liian kallista. Yhteiskäytössä voi olla myös esimerkiksi työtiloja. Kilpailutyössä voi ideoida laajemminkin, miten rakentaminen voisi edistää yhteisöllisyyttä ja asumista palveluna. Minkälaisia kierto- ja jakamistalouden sovellutuksia älykkäät ratkaisut mahdollistavat? Älykäs kodinteknologia ja digitalisaation hyödyntäminen tuovat valtavasti uusia mahdollisuuksia rakentamiseen ja asumiseen. Älykäs rakennus on viihtyisä ja tarpeenmukainen. Se tuottaa informaatiota käyttäjien tarpeisiin, kuluttaa vähän luonnonvaroja ja energiaa sekä hyödyntää hukkaresursseja. Lisäksi se toimii taloudellisesti kestävästi. Digitaaliset alustat auttavat esim. energiaviisaassa arjessa, työn ja asumisen yhteen sovittamisessa, hyödykkeiden jakamisessa ja palveluiden tarjoamisessa asukkaalta asukkaalle jne. Kilpailuehdotuksessa tulee ideoida, miten älykkäät rakennukset ja digitaaliset alustat voivat vaikuttaa arkeen positiivisesti. Kilpailuehdotuksen tulee olla teknisesti ja taloudellisesti toteuttamiskelpoinen, koska voittajaehdotus toimii kilpailualueen jatkosuunnittelun lähtökohtana. Tavoitteena on kehittää houkutteleva asumisen konsepti, joka vakuuttaa myös hankkeiden tulevat toteuttajat. Toteuttajina voivat toimia esim. rakennusliikkeet, yleishyödylliset rakennuttajat, ryhmärakennuttajat tai asunto-osuuskunnat. Kaikkien asuntojen hallintamuodosta riippumatta tulee olla kohtuuhintaista siinä mielessä, että ne ovat tavallisten kaupunkilaisten taloudellisesti saavutettavissa. Suunnitteluohjeet KILPAILUALUEEN RAJAUS JA LÄHIYMPÄRISTÖ Kilpailualueena on Isokuusen keskusta-alueen pohjoisin kortteli. Kilpailualue sijaitsee kaupunkikuvallisesti merkittävällä paikalla, sillä yhdessä vastapäisen korttelin kanssa se toimii porttina saavuttaessa Tampereen keskustan suunnasta Isokuusen keskustaan. Kortteli sijoittuu Isokuusi IV-alueelle, jonka asemakaavoitus on alkuvaiheessa (asemakaava 8717). TA M P E R E Kilpailualueen rajaus. Havainnekuva Isokuusen yleissuunnitelmasta (Arkkitehtuuritoimisto B&M Oy & Tampereen kaupunki, 2013). 22 Asuntoreformi kilpailu Yleinen arkkitehtuurikilpailu\n23 Alue rajautuu lännessä Vuoreksen puistokatuun ja pohjoisessa sekä idässä Isokuusenkatuun. Isokuusenkatu ja sen pohjois- ja itäpuoli sekä Vuoreksen puistotien länsipuoli kuuluvat asemakaavaan 8639 (Isokuusi III). Kilpailualueesta ja sen eteläpuolisista kortteleista ei ole vielä viitesuunnitelma-aineistoa, joten korttelin eteläreunan liittyminen eteläpuolisiin kortteleihin ei ole vielä tiedossa. Kilpailualueen rajaus on Isokuusen aluesuunnitelmassa esitetyn korttelirajauksen mukainen. Kilpailualueen pinta-ala on n m2. Nykytilassa kilpailualue on rakentamatonta entistä avohakkuualuetta jota peittää matalahko, nuori puusto. Isokuusenkatua ja Vuoreksen puistotien kiertoliittymää ei ole vielä rakennettu. Alue sijaitsee länsirinteessä. Sen länsireunan korkeusasema on tällä hetkellä likimain +125,0. Korkein kohta kilpailualueen itäreunalla on likimain +130,0. Pohjamaa on pääosin moreenia ja kalliota. Moreenipeitteen paksuus on pääosin 1 3 m tai vähemmän. Rakennukset voidaan perustaa maanvaraisesti tai kallion varaan. Rakentaminen alueelle saattaa vaatia louhintoja. Kilpailualue etelästä. Vasemmalla Vuoreksen puistokatu (Kaisu Kammonen, Tampereen kaupunki). TA M P E R E Kilpailualuetta ympäröivien katujen korkeusasemat (siltä osin, kun ne ovat tiedossa) käyvät ilmi kilpailuohjelman liitteenä olevasta Isokuusenkadun katusuunnitelmasta. Ajoradan korkeus Vuoreksen puistokadulla tulee olemaan kilpailualueen kohdalla n. +122,8 +123,6. Isokuusenkadun korkeusasemat tulevat tarkentumaan katusuunnittelun edetessä. ASUMISEN JA MUUN TOIMINNAN TAVOITTEET Koko asemakaava-alueen kahdeksaan kortteliin tulee sijoittumaan n k-m2 asumista. Kilpailualueella ohjeellisena mitoituksena voi käyttää vähintään k-m2, Mitoitusta voi kuitenkin muuttaa suunnitteluratkaisuun soveltuvaksi. Tavoitteena on pikkukaupunkimainen kortteli jonka talotyypit ja asuntojakauma ovat kilpailijan vapaasti määriteltävissä. Kortteliin toivotaan typologista monimuotoisuutta ja vaihtelevia kerroslukuja. Rakentaminen tulee sijoittaa luontevasti tontin maastonmuotoihin. Talotyyppien, asuntojen ja yhteistilojen suunnittelussa toivotaan ennakkoluulotonta ideointia kilpailun tavoitteiden toteuttamiseksi. Suunnittelualue on osa Isokuusen kaupunkimaista keskustaa, mutta ei kuitenkaan aivan ydinkeskustassa, jonne palvelut sijoittuvat. Rakennuksiin voi kuitenkin sijoittaa pienimuotoisia liike- tai työtiloja. Rakennusten tulee rajata Vuoreksen Puistokatua ja Isokuusenkatua kaupunkimaisesti ja muodostaa 23 Asuntoreformi kilpailu Yleinen arkkitehtuurikilpailu\n24 samalla melulta suojattu piha-alue korttelin sisäosiin. Melusuojaus on erityisen tärkeää Vuoreksen puistokadun puolella. Suunnitelmassa tulee huomioida Isokuusen puukaupunki-identiteetti. Rakennusten julkisivumateriaalina on käytettävä puuta. Rakennukset voivat olla myös kokonaan tai osittain puurakenteisia. Rakenneratkaisut ovat kuitenkin kilpailijan päätettävissä. Puuta voidaan hyödyntää myös piharakenteissa ja sisätiloissa. Kilpailuehdotuksen arkkitehtuurissa tulee huomioida Isokuusen alueen identiteetti. Isokuusta määrittää moderni puuarkkitehtuuri. Tavoitteena on tavanomaisesta asuntoarkkitehtuurista positiivisesti poikkeava arkkitehtuuri ja laadukas tulevaisuuden puukaupunkiympäristö. Isokuusi III-alueen rakennustapaohjeessa on esitetty eräitä periaatteita rakennusten arkkitehtuuria koskien. Nämä periaatteet on syytä huomioida myös kilpailualueella keskusta-alueen yhtenäisen ilmeen varmistamiseksi. Isokuusi III:n rakennustapaohje ei kuitenkaan ole sitova kilpailutehtävän kannalta, vaan arkkitehtoniset ratkaisut ovat kilpailijan päätettävissä. Taide on tärkeä osa Vuoreksen identiteettiä. Kilpailutehtävässä tulee huomioida Vuoreksen taideohjelman mukaisesti taiteen suunnittelu, sijoitus ja toteutus osana arkkitehtuuria. Taideteosten suunnittelu ei ole osa kilpailutehtävää, mutta ideoita taiteen sijoituksesta voi esittää kilpailuehdotuksessa. Isokuusi III:n asemakaavassa on määrätty suunnittelualueen vastapäisen korttelin pohjoiskulman julkisivun yläreunan korkeusasemaksi +137,0. Vastaavan kulman (kiertoliittymää lähinnä oleva kulma) räystäskoron tulee myös suunnittelualueella olla vähintään sama, jotta rakennukset Vuoreksen puistokadun molemmilla puolilla muodostavat tasapainoisen porttiaiheen kiertoliittymästä Isokuusen keskustaan saavuttaessa. Vuoreksen puistokatu on alueen tärkein liikenneväylä, jonka liikennemäärä tulee kasvamaan alueen asukasmäärän lisääntyessä. Vuoreksen puistokatua kulkee myös julkisen liikenteen reitti keskustaan ja Hervantaan. Reittiä liikennöidään tällä hetkellä bussilla, mutta katurakenteessa on varauduttu myös raitiotien toteuttamiseen tulevaisuudessa. Ennusteen mukaan vuoden 2040 liikennemäärä on ajoa/vrk ja ajonopeus 40 km/h. Meluselvityksen mukaan päivä- ja yöaikaiset melun ohjearvot eivät vuoden 2040 tilanteessa ylity Vuoreksen puistokadun varren asuinkortteleiden piha- ja oleskelualueilla, mikäli nämä sijaitsevat rakennusten takana suojassa melulta. Katujulkisivujen parvekkeet tulee lasittaa, sillä niihin voi olettaa kohdistuvan ohjearvot ylittävää melua. TA M P E R E Korttelin sisäosa tulee suunnitella autoista vapaaksi viihtyisäksi oleskelupihaksi. Sisäpihan on oltava korttelin yhteiskäyttöinen piha, eikä sitä saa aidata osiin asuntopihoja lukuun ottamatta. Koska tontilla on korkeuseroja, tulee pihan kulkureittien esteettömyyteen kiinnittää erityistä huomiota. Hulevesien hallinta ja viivytys tulee toteuttaa laadukkain ratkaisuin Isokuusen alueen hulevesien hallinnan yleissuunnitelman periaatteiden mukaisesti. Pysäköintinormina tulee käyttää Tampereen pysäköintipolitiikan mukaista: 1 ap/100 asuin-k-m2 (asuinrakennukset) ja 1 ap/80 ke-m2 (liiketilat). Yhteistiloja ei tarvitse laskea autopaikkoja mitoittaviksi tiloiksi. Toteutettava autopaikkamäärä voi olla pysäköintinormia 20 % alempi, mikäli hankkeessa toteutetaan keskitetty rakenteellinen pysäköinti, vuorottaispysäköinti ja/tai paikkojen nimeämättömyys. Pysäköinti alueella toteutetaan pääosin rakenteellisena pysäköintinä. Polkupyöräpaikkojen mitoituksena tulee käyttää 1 pp/40 ke-m2 (asuinrakennukset) ja 1 pp/100 ke-m2 (liiketilat). Ajoliittymä tontille on mahdollinen Isokuusenkadun suoralta osuudelta tontin itäpuolelta. Liittymän sijoittaminen kiertoliittymän reunan läheisyyteen ei ole mahdollista liikenneturvallisuussyistä. (20 m. kiertoliittymän reunasta). Liittymä Isokuusenkadun kaarteen kohdalta ei myöskään ole mahdollinen kadun geometrian takia. Tonttiliittymä suuntaisliittymänä on mahdollista järjestää Vuoreksen puis- 24 Asuntoreformi kilpailu Yleinen arkkitehtuurikilpailu\n25 tokadulta tontin länsipuolelta, koska tulevaisuudessa mahdollisesti Vuoreksen puistokadulla kulkevia raitiotiekiskoja ei voi ylittää autolla. Suuntaisliittymä on kuitenkin mahdollinen ratkaisu, sillä kääntyminen onnistuu kiertoliittymän ansiosta helposti. Kortteliin ajo voidaan järjestää myös korttelien väliin jäävän kevyen liikenteen vyöhykkeen kautta suunnittelualueen eteläpuolelta. Alueelle rakennetaan normaalit vesi-, energia- ja tietoliikennehuollon verkostot, mm. kaukolämpöverkosto. Isokuusi profiloituu hiilineutraalina uusiutuvan energian ja älykkäiden ratkaisujen mallialueena, joten nämä teemat tulee huomioida suunnittelussa. Alueelle rakennetaan jätteen putkikeräysjärjestelmä. Korttelin syöttöpiste liitetään järjestelmään korttelin itäpuolelta. Tarkempi sijainti ja mitoitus tarkentuu alueen suunnittelun edetessä. Kilpailuehdotuksessa putkikeräyspisteen voi sijoittaa vapaasti korttelin piha-alueelle. Syöttöpisteiden sijoittelussa tulee huomioida, että niille on oltava vapaa pääsy käyttäjille ja huoltoliikenteelle. Ohjeellisena syöttöpisteen tilavarauksena voi käyttää mitoitusta 8 x 3 m (viisi syöttöputkea). LISÄTIETOJA: Vuores-portaali: Puurakentamisen edistämisohjelma: Vuoreksen taideohjelma: Tampereen kaupunkimalli-indeksi: (ladattavissa Vuoreksen 3D-kaupunkimalli. Huom: Malli perustuu vuoden 2013 laserkeilausaineistoon, joten se ei ole rakennusten osalta ajantasainen) TA M P E R E 25 Asuntoreformi kilpailu Yleinen arkkitehtuurikilpailu\n26 3.5. Kohdekohtainen tausta, tavoitteet ja suunnitteluohjeet VANTAA Tausta Langiksen kilpailualue sijaitsee Hakunilan kaupunginosassa, noin 3.5 km itään kaupungin hallinnollisesta keskuksesta, Tikkurilasta. Kaupunginosassa asuu noin asukasta. Kaupunginosaan kuuluu Hakunilan keskustan lisäksi Nissaksen alue sen pohjoispuolella, Hakunilan urheilupuiston alue itäpuolella sekä Langiksen kilpailualue että Kaskelan alue länsipuolella Vanhan Lahdentien erottamana. Lahdenväylän länsipuolella on Porttipuiston kaupan alue. Kilpailualueen pohjoispuolella kulkee Kyytitie, joka yhdistää Hakunilan Tikkurilaan. Hakunila on ns. aluerakentamiskaudella luvuilla syntynyt perinteinen lähiö, jota on täydennysrakennettu myöhempinä vuosikymmeninä luvun alussa Hakunila oli yhtenä osana URBAN -yhteisöaloitehankkeessa, jota rahoittivat EU ja kotimaiset ministeriöt. Siinä yhteydessä laadittiin Hakunilan keskustasuunnitelma ( ), jossa hahmoteltiin Porttipuiston kaupan alueen ja Hakunilan keskustan kokonaisuutta. Tuolloin ratkaisuna Langiksen alueelle nähtiin seudullinen kauppakeskus erikoiskauppoineen ja siihen liittyen myös mittava määrä asumista. Ongelmaksi jäi Vanhan Lahdentien erottava vaikutus keskustan suuntaan ja vanhan keskuksen mahdollinen kuihtuminen suuren kaupan yksikön vieressä. Keskustasuunnitelmasta on toteutumassa kilpailualueen ja Kyytitien pohjoispuolelle Kaskelan alueelle sijoittuva keskustamainen kerrostaloasumisen yksikkö. V A N TA A Kyytitien pohjoispuolelle rakentuvaa uutta aluetta (kuvien tekijänoikeudet suunnittelijoilla). 26 Asuntoreformi kilpailu Yleinen arkkitehtuurikilpailu\n27 Bussivarikon uuden sijoituspaikan löytämisen vaikeus on viivästyttänyt Hakunilan kehityshankkeita, mutta nyt asia on ratkeamassa. Myös ajatukset kaupan sijoittumisesta kaupunkirakenteeseen ovat muuttuneet. Näistä lähtökohdista päätettiin laatia Hakunilan keskustan kaavarunko ( ), johon perustuu myös nyt mukana oleva Langiksen kilpailualue. Havainnekuva pohjoisesta. Kaavarunko 2017 (Anttila & Rusanen Oy). V A N TA A Ilmakuva kilpailualueesta pohjoisesta 2016 (Vantaan kaupunki). 27 Asuntoreformi kilpailu Yleinen arkkitehtuurikilpailu\n28 Alueella on hyvät joukkoliikenneyhteydet ja alue tukeutuu jatkossa voimakkaasti joukkoliikenteeseen. Kyytitietä kulkee joukkoliikenteen runkoreitti 10 min. vuorovälillä, joka on suunniteltu muutettavaksi raitiovaunulinjaksi tulevaisuudessa. Hankkeen yleissuunnittelu (Mellunmäki Hakunila Tikkurila Aviapolis) käynnistyy tänä vuonna. Vanhaa Lahdentietä kulkee toistaiseksi suoria bussilinjoja Helsingin keskustaan. Lahdenväylälle ollaan suunnittelemassa kaukoliikenteen vaihtopysäkkejä Kyytitien kohdalle. Asiaa koskeva asemakaavan muutos on käynnissä. Hankkeeseen liittyy väylän itäreunan melusuojaus Käärmekallioilta Vantaan vankilalle asti. Alueen palvelut sijaitsevat tällä hetkellä Hakunilan keskustassa 500m itään. Hakunilan ostarilla on kaupallisten palveluiden lisäksi terveysasema ja nuorisotilat. Porttipuistossa Lahdenväylän länsipuolella on IKEA:n lisäksi paljon erikoistavarakaupan palveluja. Koulut sijaitsevat myös Hakunilan keskustassa. Lähin lukio on urheilupuiston vieressä sijaitseva Sotungin lukio. Hakunilan keskusta tulee uudistumaan ja laajentumaan voimakkaasti tulevana vuosikymmenenä. Kaavarungolla tavoitellaan asuntoja yli 5000 uudelle asukkaalle keskustan alueella. Yhtenäisyys saavutetaan siirtämällä Vanhan lahdentien linjausta ja rakentamalla kiertoliittymänä toteutettava tasoristeys Kyytitielle. Vanha pikatieratkaisu siltoineen ja ramppeineen saa väistyä keskustan laajennuksen tieltä. Kaupallinen rakenne tulee perustumaan Hakunilan keskustan palveluiden parantamiseen ja laajentamiseen. Tavoitteena on ulottaa kivijalkakauppojen mahdollisuus kilpailualueella ainakin Kyytitien varren kortteleihin. Bussivarikon poistuttua alueen läpi nykyisin putkessa kulkeva Porttisuonoja on tarkoitus palauttaa avoimeksi vesiaiheeksi ja sen ympärille kortteleiden keskeinen viheralue hulevesi-teemoineen. Langiksen alueella on tavoitteena toteuttaa kaupunkiympäristöä, joka tarjoaa monipuolisia ja viihtyisiä kaupunkiasunto- ja piharatkaisuja. Hakunilan historiasta johtuen asuntokanta on perheasuntopainotteinen eikä erityistä pienasunto-ongelmaa ole nähtävissä. Tavoitteena on jatkaa tuota samaa linjaa uusissakin kehittämishankkeissa. Vantaalla asuntotuotantojakautumana käytetään yleisesti 50% omistusasuntoja ja 50% erilaisia osaomistus- / vuokra-asuntoja. V A N TA A Tavoitteet Vantaan kannalta tärkeitä aiheita ovat: Uudet rakentamisen menetelmät, tuotteet ja prosessit Rakennetun ympäristön terveysvaikutusten dynaaminen huomioiminen Maahanmuuton myötä lisääntyvä monikulttuurisuus Keskustamaisen täydennys- ja lisärakentamisen uudet ratkaisumallit Omistusmuotojen sekoittaminen ja uudet omistamisen ja vuokraamisen välimuodot Muuntojoustavuus ja asunnon tilallisten ominaisuuksien säätelyn järjestelmät Työn ja asumisen sovittaminen yhteen, myös uusi urbaani työ Vantaalla suunnittelukohteena oleva alue on osa Hakunilan keskustan mittavaa laajennusta. Tavoitteena on tuottaa monipuolista, modernia asuntokantaa ja palveluita ympäristöltään melko haasteelliselle alueelle. 28 Asuntoreformi kilpailu Yleinen arkkitehtuurikilpailu\n29 Vantaan suunnittelukohde on lähtökohdiltaan melko karu. Laaja-alaisena tavoitteena on luoda Hakunilan nykyisen keskustan ja Lahdenväylän välille keskustan laajennusalue, joka on elävä ja kaikin puolin toimiva asuinympäristö tuleville hakunilalaisille. Rakennetta rytmittävät asuntokorttelit, puistokadut ja puistot. Kilpailualueella on kaavarungon idean mukaisesti neljä asuinkorttelia ja keskeinen hulevesipuisto, joka toimii myös osana pohjois-etelä suuntaista virkistysyhteyttä kulkureitteineen. Asuinkortteleista olisi hyvä olla jonkinlainen avautuminen puistoakseliin. Kaavarungon havainnekuvaa (Anttila & Rusanen Oy). Suunnitteluohjeet V A N TA A KILPAILUALUEEN RAJAUS JA LÄHIYMPÄRISTÖ Kilpailualue sijoittuu ns. Bussivarikon alueelle, jossa sijaitsee Vantaan omistama seutuliikenteen varikko, Pitkäsentie ja Kyytitieltä Vanhalle Lahdentielle johtava ramppi. Kilpailualue ja fokuskortteli. Hakunilan keskustan kaavarunko ja kilpailualue (Anttila & Rusanen Oy). 29 Asuntoreformi kilpailu Yleinen arkkitehtuurikilpailu\n30 Kilpailualue on rajattu liitekuvaan katkoviivalla. Kilpailualueen fokuskortteli sijaitsee lähinnä kiertoliittymää. Pohjoisessa kilpailualue rajautuu Kyytitiehen ja sen pohjoispuolella rakennettavaan kerrostaloalueeseen. Lännessä alue rajautuu Lahdenväylän melusuojana toimivaan kallioalueeseen ja etelässä Pitkäsentien pientaloalueeseen, joka lähtökohdissa säilyy entisellään. Kilpailualue on kokonaisuudessaan Vantaan kaupungin omistuksessa. Kilpailualueen pinta-ala on noin 6.5 ha ja fokuskorttelin noin 1.2 ha. Kilpailualueen nykytila KUNNALLISTEKNIIKKA Kilpailualueen ympäristössä on kattava viemäri-, hulevesi- ja käyttövesiverkosto. PINNANMUODOT Kilpailualue sijaitsee Kyytitien eteläpuolella VT4:n ja Vanhan Lahdentien välillä. Alue sijaitsee painanteessa, jonka maanpinta on melko tasainen. Korkotasot vaihtelevat länsireunaa ja koilliskulmaa lukuun ottamatta välillä Koilliskulmalla ja länsireunalla maanpinta nousee tasolle +25. Alueen länsireunalla on korkea kallioinen mäki, jossa maanpinta nousee tasolle +40. Kyytitie on alueen kohdalla 3 4 m korkealla penkereellä tasolla n Kyytitie on vanhojen rakennepiirrosten mukaan perustettu massanvaihdolle, joka ulottuu pehmeän saven alapintaan. Vanha Lahdentie on alueen itäpuolella tasolla n Länsipuolen kallioinen mäki on suurimmaksi osaksi avokalliota, kitkamaakerrosten paksuus kallion pinnalla on enimmäkseen ohut 0 2 m. MAAPERÄ Bussivarikon kohdalla on pinnassa täytemaakerroksia, asfaltti ja sen alla rakennekerrokset noin m. Rakennekerroksiin on käytetty osin rakennusjätettä. Suomen IP-Tekniikka Oy on tehnyt alueelta pilaantuneiden maiden selvityksen. Selvityksen mukaan alueella havaittiin pistemäisesti öljyllä pilaantuneita maa-aineksia. Yhdessä pisteessä havaittiin ohjearvon ylittävä PCB-pitoisuus ja varikon rakennuksen kohdalla ohjearvon ylittävä raskasmetallipitoisuus. Rakennusjätteen määrä todettiin tehdyssä tutkimuksessa vähäiseksi. V A N TA A Painanteessa savikerroksen paksuus vaihtelee 1 8 m, kuivakuori on enimmäkseen melko ohut m. Savi on erittäin pehmeää, siipikairalujuus kuivakuoren alla vaihtelee kpa ja vesipitoisuus %. Saven alapuolella on paksuudeltaan voimakkaasti vaihteleva pehmeä/löyhä kerrostuma savista silttiä, silttiä ja silttistä hiekkaa. Kerrostuman paksuus vaihtelee 0 7 m. Saven syvyyskäyrästössä on syvyyskäyrät esitetty tämän kerrostuman alapinnan mukaisina. Alimpana on kerrostuma tiiviydeltään vaihtelevaa kitkamaata: hiekkaa, soraa ja moreenia. Kairaukset ovat päättyneet tässä kerrostumassa oleviin kiviin tai kallioon syvimmillään alueella pohjoisosassa 17 metrin ja eteläosassa 21 metrin syvyydessä. Näytetietojen perusteella saven alapuolinen kerrostuma on kaikissa tutkituissa pisteissä hienorakeista silttiä ja silttistä hiekkaa; karkeampia, vettä johtavia kerroksia ei havaittu. MELU JA ILMANLAATU Kilpailualueen ympäristössä on suhteellisen paljon ympäristöhäiriöitä. Alue rajoittuu lännessä Lahdenväylään, idässä Vanhaan Lahdentiehen, joka on muuttumassa vireillä olevassa asemakaavan muutoksessa liikennealueesta kaduksi ja pohjoisessa pääkatuluokkaiseen Kyytitiehen. 30 Asuntoreformi kilpailu Yleinen arkkitehtuurikilpailu\n31 Kilpailualueella oleva bussivarikko (Vantaan kaupunki). Vuonna 2016 Lahdenväylän KVL (Vuoden keskimääräinen vuorokausiliikenne) / KAVL (Vuoden keskimääräinen arkivuorokausiliikenne). Ennuste KAVL. HULEVESIEN HALLINTA Vantaalla on laadittu hulevesiohjelma, joka on kilpailussa suunnittelun lähtökohtana. Hulevesien ensisijaisena hallintatoimenpiteenä tulee pyrkiä vähentämään hulevesien muodostumista. Hulevesien muodostumiseen voidaan vaikuttaa keinoina mm.: läpäisemättömien pintojen minimointi ja läpäisevien pintojen suosiminen. runsaan kasvillisuuden suosiminen. Erityisasiana kilpailualueella on nykyisen bussikentän ali kulkeva Porttisuonoja, joka on tarkoitus ottaa esiin keskeisen puistoakselin osaksi. Puistoon ideoidaan hulevesiteema. Sinne myös johdetaan ne kortteleissa muodostuvat hulevedet, joita ei voida imeyttää tai viivyttää paikallisesti. V A N TA A Porttisuonojan valuma-alue ulottuu Helsingin puolelle Heikinlaaksoon asti ja se on tärkeä osa alueen hulevesijärjestelmää. Asumisen ja muun toiminnan tavoitteet Vantaalla suunnittelun laajamittakaavaisena lähtökohtana toimii 2017 valmistunut Hakunilan keskustan kaavarunko. Kaavarungon keskeisimmät kehittämisalueet ovat liikekeskusta, Kyytitien varsi sekä Varikon uusi asuinalue Lahdentien molemmin puolin. Merkittävä osa Hakunilan uusista asukkaista tulee sijoittumaan näille alueille. Lahdentien siirtäminen ja kiertoliittymän rakentaminen Kyytitielle mahdollistaa keskustarakenteen eheän laajentamisen kohti Porttipuistoa ja Hakunilan muuttumisen näkyvämmäksi Vantaan kaupunkirakenteessa. Liikekeskustaa lukuun ottamatta rakentaminen on pääosin asuinrakentamista. Liikekeskustassa päivittäistavarakauppa ja erikoiskauppa sijoittuvat pääosin saman katon alle uuteen palvelukeskukseen, lisäksi Kyytitien varren ja Hakunilantien pohjoisosan asuintaloihin voi sijoittua kivijalkapalveluita. Muutosten myötä Kyytitien ilme muuttuu väljästä lähiökadusta kaupunkimaiseksi kivijalkapalvelujen joukkoliikennekaduksi. Liiketiloilla tulee olla lähipysäköintipaikkoja kadun varressa. Kadunvarsipysäköintiä voi muutenkin tutkia lyhytaikaisen vieraspysäköinnin ratkaisuna. 31 Asuntoreformi kilpailu Yleinen arkkitehtuurikilpailu